Public procurement notice: Contract Notice
Published: 2024-04-23
Buyer: Nacionalna i sveučilišna knjižnica u Zagrebu
Country: HR
Region: HR050
Contract type: Supplies
Procedure: Open procedure
CPV classification: 48611000: Database software package
Estimated value: 112000 EUR
Submission deadline: 2024-05-23
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Nacionalna i sveučilišna knjižnica u Zagrebu sa zadaćom osiguranja dostupnosti i korištenja elektroničkih izvora znanstvenih i stručnih informacija za akademsku i znanstvenu zajednicu u Republici Hrvatskoj nabavlja u Grupi 1 inozemnu znanstveni bazu podataka CAB Abstracts ili jednakovrijednu bazu podataka, odnosno u Grupi 2 inozemnu znanstvenu bazu podataka Evidence-Based Medicine Reviews (EBMR) ili jednakovrijednu bazu podataka.

Inozemne znanstvene baze podataka nabavljaju se u svrhu nastave i znanstveno-istraživačkog rada na ovlaštenim visokoobrazovnim i znanstvenim ustanovama i u osobne svrhe ovlaštenih korisnika ustanova uključenih u dvanaestomjesečnu licencu, a s ciljem napredovanja u znanstvena zvanja uvjetovanih podzakonskim aktima u vidu objavljivanja radova u međunarodno recenziranim znanstvenim časopisima, povećanja znanstvene produktivnosti, mobilnosti i vidljivosti u međunarodnom znanstvenom okruženju
Maksimalni broj bodova koji gospodarski subjekt može ostvariti prema ovom kriteriju je 10,00 bodova. 

Gospodarski subjekti ponuđeno vrijeme odaziva na on-line pomoć navode u Izjavi o kriterijima za odabir ponude (Prilog VIII dokumentacije o nabavi).

Ponuđeno vrijeme odaziva na on-line pomoć izražava se u satima. Ukoliko gospodarski subjekt vrijeme odaziva izrazi u minutama, računat će se da je 60 minuta jedan puni sat. Ukoliko gospodarski subjekt vrijeme odaziva ne naznači u ponudi, neće dobiti bodove prema nefinancijskom kriteriju za odabir ponude. Maksimalno vrijeme odaziva je 48 sati. Predajom ponude u kojoj nije navedeno vrijeme odaziva ili je navedeno vrijeme odaziva duže od 48 sati, smatra se da gospodarski subjekt pristaje na vrijeme odaziva od 48 sati.

Vrijeme odaziva na on-line pomoć računa se od zaprimanja Naručiteljeve pisane obavijesti (npr. elektroničkom poštom).

Broj bodova za nefinancijski kriterij određuje se prema sljedećim vrijednostima:

VRIJEME ODAZIVA NA ON-LINE POMOĆ  			              BROJ BODOVA

U roku od 6 sati								                              10,00
U razdoblju dužem od 6 sati, ali u roku od 12 sati				8,00
U razdoblju dužem od 12 satu, ali u roku od 24 sata			6,00
U  razdoblju dužem od 24 sata, ali u roku od 36 sati			4,00
U razdoblju dužem od 36 sati, ali u roku od 48 sati				0,00
Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava. Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Ulica grada Vukovara 23/V, 10000 Zagreb (dalje u tekstu: Državna komisija) i to u pisanom obliku. Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i Oglasnika (dalje u tekstu: sustav e-Žalba). Oglasnik se smatra poslužiteljem za potrebe sustava e-Žalba. Žalba koja nije dostavljena putem sustava e-Žalbe će se odbaciti.

Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na Oglasniku te na njihovu adresu elektroničke pošte. Ukoliko Državna komisija utvrdi da obavijest o zaprimljenoj žalbi nije poslana stankama žalbenog postupka, bez odgode će obavijestiti stranke žalbenog postupka o izjavljenoj žalbi. Smatra se da je dostava žalbe Državnoj komisiji odnosno stranki žalbenog postupka objavljena na dan kada je ista zaprimljena na poslužitelju Oglasnika. Smatra se da je žalba koja je predana putem sustava e-Žalba potpisana. Odredbe iz članka 405. ZJN na odgovarajući se način primjenjuju i na druge podneske stranaka tijekom žalbenog postupka te zaključke Državne komisije.

Ukoliko tijekom roka za žalbu sustav e-Žalba na poslužitelju Oglasnika postane nedostupan, rok za žalbu iz članka 409. ZJN 2016 produžuje se za onoliko koliko je sustav e-Žalba bio nedostupan. Ako je sustav e-Žalba bio nedostupan samo zadnjeg dana roka za žalbu, rok za žalbu produžuje se do isteka prvog sljedećeg radnog dana.

Sukladno članku 409. ZJN 2016 u postupku dodjele ugovora za društvene i druge posebne usluge žalba se izjavljuje u roku od deset (10) dana, i to od dana:
1. objave poziva na nadmetanje, u odnosu na sadržaj poziva ili Dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene Dokumentacije o nabavi, u odnosu na sadržaj izmjene dokumentacije,
4. primitka odluke o odabiru ili poništenju, u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene Dokumentacije o nabavi, na postupak otvaranja ponuda te na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi postupka dodjele ugovora za društvene i druge posebne usluge sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba obvezno sadržava podatke i dokaze iz članka 420. ZJN 2016. U slučaju izjavljivanja žalbe na dokumentaciju o nabavi, ili na njezinu izmjenu, Naručitelj će sukladno članku 419. ZJN 2016. objaviti informaciju da je na dokumentaciju izjavljena žalba i da se zaustavlja postupak javne nabave.